|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **NAČELNIK** |

KLASA: 120-01/21-01/07

URBROJ:2113/03-03-21-1

Stubičke Toplice, 15.11.2021.

Na temelju članka 46. st. 2. t. 23. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21), načelnik Općine Stubičke Toplice donosi

**O D L U K U**

**I.**

Predlaže se Općinskom vijeću Općine Stubičke Toplice donošenje Odluke o koeficijentima za obračun plaće službenika i namještenika u Jedinstvenom upravnom odjelu i Vlastitom pogonu Općine Stubičke Toplice.

**II.**

Sastavni dio ove Odluke je tekst prijedloga Odluke i Obrazloženje.

**III.**

Prijedlog Odluke o koeficijentima za obračun plaće službenika i namještenika u Jedinstvenom upravnom odjelu i Vlastitom pogonu Općine Stubičke Toplice upućuje se na usvajanje Općinskom vijeću Općine Stubičke Toplice.

OPĆINSKI NAČELNIK

Josip Beljak, dipl.ing.agr.

DOSTAVITI:

1. Općinsko vijeće Općine Stubičke Toplice
2. Arhiva, ovdje

**OBRAZLOŽENJE**

**uz tekst prijedloga** **Odluke o koeficijentima za obračun plaće službenika i namještenika u Jedinstvenom upravnom odjelu i Vlastitom pogonu Općine Stubičke Toplice**

PRAVNA OSNOVA za donošenje ove Odluke je odredba 10. stavka 1. Zakona o plaćama u lokalnoj i područnoj (regionalnoj) samoupravi (Narodne novine broj 82/10).

Člankom 10. Zakona o plaćama u lokalnoj i područnoj (regionalnoj) samoupravi, propisano je da koeficijente za obračun plaće službenika i namještenika u upravnim odjelima i službama jedinica lokalne i područne (regionalne) samouprave određuje odlukom predstavničko tijelo jedinice lokalne i područne (regionalne) samouprave, na prijedlog župana, gradonačelnika, odnosno općinskog načelnika, te da se koeficijenti za obračun plaće službenika i namještenika određuju unutar raspona koeficijenata od **1,00 do 6,00**.

S obzirom da je donesena nova Odluka o ustrojstvu i djelokrugu Jedinstvenog upravnog odjela Općine Stubičke Toplice, i s obzirom na novu sistematizaciju radnih mjesta u Jedinstvenom upravnom odjelu Općine Stubičke Toplice, kao i Odluku o osnivanju vlastitog pogona za obavljanje komunalnih djelatnosti u Općini Stubičke Toplice, kojom se za obavljanje komunalnih djelatnosti osniva vlastiti pogon, i to kao organizacijska jedinica unutar Jedinstvenog upravnog odjela Općine Stubičke Toplice, valjalo je posebnom odlukom uskladiti odnosno odrediti visinu koeficijenata za obračun plaća službenika i namještenika u Jedinstvenom upravnom odjelu i Vlastitom pogonu Općine Stubičke Toplice.

U prijedlogu Odluke koeficijenti su određeni unutar klasifikacijskog ranga koji je osnova za vrednovanje radnog mjesta, poštujući pritom zakonska ograničenja o rasponu koeficijenata i proračunska ograničenja plaće. Naime, masa sredstava za plaće zaposlenih u jedinicama lokalne i područne (regionalne) samouprave ne smije iznositi više od 20% prihoda poslovanja jedinice ostvarenih u prethodnoj godini, umanjenih za prihode od domaćih i stranih pomoći i donacija, osim pomoći za preuzete državne službenike na temelju posebnog zakona, iz posebnih ugovora: sufinanciranje građana za mjesnu samoupravu te ostvarene s osnove dodatnog udjela u porezu na dohodak i pomoći izravnanja za financiranje decentraliziranih funkcija.

Također, predlaže se stupanje na snagu Odluke, odnosno primjena novih koeficijenata od 1. siječnja 2022. godine.

OPĆINSKI NAČELNIK

Josip Beljak, dipl.ing.agr.

**PRIJEDLOG**

KLASA: 120-01/21-01/07

URBROJ: 2113/03-01-21-

Stubičke Toplice, \_\_\_\_\_\_\_\_\_\_\_\_\_\_\_\_\_

Na temelju članka 10. stavka 1. Zakona o plaćama u lokalnoj i područnoj (regionalnoj) samoupravi (Narodne novine broj 82/10) i članka 25. t. 16. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21), Općinsko vijeće Općine Stubičke Toplice na svojoj ­­­\_\_ sjednici održanoj dana \_\_\_\_\_\_\_\_\_\_\_\_ godine donijelo je sljedeću

**O D L U K U**

**O KOEFICIJENTIMA ZA OBRAČUN PLAĆE SLUŽBENIKA I NAMJEŠTENIKA U JEDINSTVENOM UPRAVNOM ODJELU I VLASTITOM POGONU OPĆINE STUBIČKE TOPLICE**

**Članak 1.**

Ovom Odlukom određuju se koeficijenti za obračun plaće službenika i namještenika u Jedinstvenom upravnom odjelu i Vlastitom pogonu Općine Stubičke Toplice.

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

**Članak 2.**

Koeficijenti iz članka 1. ove Odluke određuju se unutar klasifikacijskog ranga koji je osnova za vrednovanje radnog mjesta kako slijedi:

**I JEDINSTVENI UPRAVNI ODJEL**

|  |  |  |  |
| --- | --- | --- | --- |
| RADNA MJESTA I. KATEGORIJE | | | |
| Potkategorija radnog mjesta | Naziv radnog mjesta | Klasifikacijski rang | Koeficijent |
| Glavni rukovoditelj |  |  |  |
|  | **Pročelnik** | **1.** | **2,5** |
| RADNA MJESTA II. KATEGORIJE | | | |
| Potkategorija radnog mjesta | Naziv radnog mjesta | Klasifikacijski rang | Koeficijent |
| Savjetnik |  |  |  |
|  | **Savjetnik za proračun** | **5.** | **2,15** |
| Viši stručni suradnik |  |  |  |
|  | **Viši stručni suradnik za financije i računovodstvo** | **6.** | **1,8** |
|  | **Viši stručni suradnik za opće i pravne poslove** | **6.** | **1,9** |
|  | **Viši stručni suradnik za pripremu i provedbu projekata** | **6.** | **1,8** |
| RADNA MJESTA III. KATEGORIJE | | | |
| Potkategorija radnog mjesta | Naziv radnog mjesta | Klasifikacijski rang | Koeficijent |
| Stručni suradnik |  |  |  |
|  | **Stručni suradnik za komunalne poslove** | **8.** | **1,75** |
| Referent |  |  |  |
|  | **Referent za uredsko poslovanje** | **11.** | **1,55** |
|  | **Komunalni redar** | **11.** | **1,5** |

**II VLASTITI POGON**

|  |  |  |  |  |
| --- | --- | --- | --- | --- |
| RADNA MJESTA IV. KATEGORIJE | | | | |
| Potkategorija radnog mjesta | Naziv radnog mjesta | | Klasifikacijski rang | Koeficijent |
| Namještenici I. potkategorije |  | |  |  |
|  | **Voditelj poslova komunalnih radnika** | | **10.** | **1,2** |
| Namještenici II. potkategorije |  | Razina |  |  |
|  | **Komunalni izvidnik** | 1. | **11.** | **1,1** |
|  | **Komunalni radnik** | 2. | **13.** | **1,05** |

**Članak 3.**

Stupanjem na snagu ove Odluke prestaje važiti Odluke o koeficijentima za obračun plaća službenika i namještenika u Jedinstvenom upravnom odjelu Općine Stubičke Toplice (Službeni glasnik Krapinsko-zagorske županije broj 15/12, 28/13, 52A/18 i 32/20).

**Članak 4.**

Ova Odluka objavit će se u Službenom glasniku Krapinsko-zagorske županije, a stupa na snagu 1. siječnja 2022. godine.

PREDSJEDNIK OPĆINSKOG VIJEĆA

OPĆINE STUBIČKE TOPLICE

Tomislav Mlinarić